ועדת הכספים, כנסת 17, פרוטוקול מספר 593, 2007-12-26 10:00

סטס מיסז'ניקוב: בוקר טוב, אני מתכבד לפתוח את הישיבה.

סטס מיסז'ניקוב: שינויים בתקציב, כנראה אחרונים לשנה לועזית זו.

סטס מיסז'ניקוב: פנייה 824

רן כהן: זה 5 מיליון שמועברים בהרשאה להתחייב מתקציב שנה הבאה להשנה, מוקדמים, לבקשת משרד התחבורה לפרויקטים של בטיחות.

סטס מיסז'ניקוב: קראנו היום שקוצץ בחצי- -

רן כהן: זה העירוני.

רן כהן: מה שהיה כתוב בעיתון היה כתוב על מע"צ, אבל זה לא מדויק.

סטס מיסז'ניקוב: מי בעד?

סטס מיסז'ניקוב: מי נגד?

סטס מיסז'ניקוב: אושר.

סטס מיסז'ניקוב: פנייה 860, 866

דוד שטיינמץ: יש כאן שלושה נושאים.

דוד שטיינמץ: אחד, שאולי לא רואים פה, זה תוספת של שתי משרות שאנו מקבלים ממשרד התחבורה בגין עובדי מע"צ שעברו למשרד.

דוד שטיינמץ: כמו כן, יש פה הקלה של ההכנסות במינהל היהלומים ב-3 מיליון ₪.

שי חרמש: איך מכניסים ביהלומים?

דוד שטיינמץ: יש פה היטלים.

דוד שטיינמץ: דבר שלישי, יש פה תוספת של 580 אלף ₪ למרכז השקעות בגין בדיקות של רואה חשבון שעושים לכספים שאנו נותנים לאינטל.

שי חרמש: למה ירד פה 580 אלף ₪?

דוד שטיינמץ: אנו עובדים עם מרכז השקעות בהרשאות להתחייב.

דוד שטיינמץ: גם האוצר חסר – הם נותנים פה.

דוד שטיינמץ: פה הם גם נותנים את ה-580, זה כאילו העברה פנימית, זה מין מענקים לבדיקות רואה חשבון בגין המענק שאנחנו נותנים לאינטל.

סטס מיסז'ניקוב: מי בעד 860, 866?

סטס מיסז'ניקוב: מי נגד?

סטס מיסז'ניקוב: אושר.

סטס מיסז'ניקוב: פנייה 868

איתי יחזקאלי: הפנייה הזו מיועדת לבצע את השינויים האחרונים במסלול תעסוקה, שזה מסלול שהממשלה החליטה על תמיכה למיעוטים, חרדים ואזורי תעשייה במקומות אחרים, וזה השינויים האחרונים הפנימיים בתוספת שהאוצר התחייב לתת לנו לצורך סגירת השנה וסיום התוצאות של מסלול תעסוקה.

איתי יחזקאלי: הכסף בחלקו מגיע מהרזרבה, בחלקו שינויים בין התקנות השונות.

זאב אלקין: איפה שינויים?

איתי יחזקאלי: ברמה תוכנית אתה לא רואה את זה.

סטס מיסז'ניקוב: מי בעד?

סטס מיסז'ניקוב: מי נגד?

סטס מיסז'ניקוב: אושר.

סטס מיסז'ניקוב: פנייה 901-902

דוד שטיינמץ: זה תוספת תגבור של 5 מיליון ₪ לפיתוח אזורי תעשייה במשרד.

דוד שטיינמץ: הנושא הזה במשרד קוצץ בצורה דרסטית.

דוד שטיינמץ: יש פה תגבור הנושא של פיתוח אזורי תעשייה בסכום של 5 מיליון ₪.

סטס מיסז'ניקוב: מי בעד?

סטס מיסז'ניקוב: מי נגד?

סטס מיסז'ניקוב: אושר.

סטס מיסז'ניקוב: פנייה 912-913-914

לילי פיינטוך: מדובר על החלטה בגין החלטת ממשלה 561.

לילי פיינטוך: לקראת סוף השנה תזרימית נגמר הכסף לתקנה, ואנו מבקשים למלא ב-20 מיליון ש"ח עד לתחילת שנה.

סטס מיסז'ניקוב: מי בעד?

סטס מיסז'ניקוב: מי נגד?

סטס מיסז'ניקוב: אושר.

סטס מיסז'ניקוב: פנייה 900

טמיר כהן: זו פנייה שנדונה פה.

שי חרמש: בשמו של הפרופ', חתן פרס ישראל, יצחק בן ישראל - אבקש להודיע שהוא מסיר את ההתנגדות.

סטס מיסז'ניקוב: מי בעד אישור הרוויזיה?

סטס מיסז'ניקוב: אושרה.

סטס מיסז'ניקוב: מי בעד הפנייה?

סטס מיסז'ניקוב: מי נגד?

סטס מיסז'ניקוב: אושר.

סטס מיסז'ניקוב: תודה רבה, הישיבה נעולה.